CELEX: 62010CJ0458
Language: sk
Date: 2011-06-09 00:00:00
Title: Rozsudok Súdneho dvora (ôsma komora) z 9. júna 2011. # Európska komisia proti Luxemburskému veľkovojvodstvu. # Nesplnenie povinnosti členským štátom - Smernica 98/83/ES - Voda určená na ľudskú spotrebu - Neúplné a nesprávne prebratie. # Vec C-458/10.

Rozsudok Súdneho dvora (ôsma komora) z 9. júna 2011 – Komisia/Luxembursko
      (vec C‑458/10)
      „Nesplnenie povinnosti členským štátom – Smernica 98/83/ES – Voda určená na ľudskú spotrebu – Neúplné a nesprávne prebratie“
      Aproximácia právnych predpisov – Kvalita vody určenej na ľudskú spotrebu – Smernica 98/83 – Vykonanie členskými štátmi – Povolenie odchýlok od parametrických hodnôt určených smernicou – Podmienky – Vnútroštátna právna úprava, ktorá nerešpektuje tieto podmienky – Nesplnenie povinnosti (článok 258 ZFEÚ; smernica Rady 98/83, článok 9 ods. 3) (pozri body 28, 29)
      Predmet
      
         
               Nesplnenie povinnosti členským štátom – Neúplné a nesprávne prebratie článku 9 ods. 3 písm. b), c) a e) smernice Rady 98/83/ES
                  z 3. novembra 1998 o kvalite vody určenej na ľudskú spotrebu (Ú. v. ES L 330, s. 32; Mim. vyd. 15/004, s. 90) – Distribúcia
                  pitnej vody nezodpovedajúcej požadovaným parametrickým hodnotám – Režim odchýlok
               
            Výrok
      
         
                  1.
               
               
                  
               
               
                  	Luxemburské veľkovojvodstvo si neúplným a nesprávnym prebratím článku 9 ods. 3 písm. b), c) a e) smernice Rady 98/83/ES z 3. novembra
                     1998 o kvalite vody určenej na ľudskú spotrebu nesplnilo povinnosti, ktoré mu vyplývajú z uvedenej smernice.
                  
               
            
         
                  2.
               
               
                  
               
               
                  	Luxemburské veľkovojvodstvo je povinné nahradiť trovy konania.